JMART โชว์ผลงานปี 62 พลิกกำไร 534 ลบ. แจกปันผล 0.24 บ.-ลุยเพิ่มทุนรองรับ “วอแรนต์ 3-4”
JMART โชว์ผลงานปี 62 พลิกกำไร 534 ลบ. แจกปันผล 0.24 บ.-ลุยเพิ่มทุนรองรับ "วอแรนต์ 3-4"
JMART โชว์ผลงานปี 62 พลิกกำไร 534 ลบ. แจกปันผล 0.24 บ.-ลุยเพิ่มทุนรองรับ "วอแรนต์ 3-4"
26 ก.พ. 2563

บริษัท เจ มาร์ท จำกัด (มหาชน) หรือ JMART รายงานผลการดำเนินงานงวดปี 2562 มีกำไรสุทธิ ดังนี้

สำหรับปัจจัยที่ส่งผลให้บริษัทมีพลิกมีกำไร เนื่องจาก การเติบโตของผลประกอบการของบริษัทย่อยในส่วนของธุรกิจบริหารหนี้ และการพลิกกลับมามีผลกำไรของธุรกิจอื่นๆ ของกลุ่มบริษัท
โดยบริษัทมีอัตรากำไรขั้นต้นจากงบการเงินรวมในปี 2562 เท่ากับ 3,242.3 ล้านบาท เพิ่มขึ้นร้อยละ 12.4 เมื่อเทียบจากช่วงเดียวกันของปีที่ผ่านมา โดยเป็นผลจากรายได้ที่เพิ่มขึ้นในส่วนของธุรกิจที่มีกำไรขั้นต้นที่สูงขึ้น เช่น ธุรกิจสินเชื่อส่วนบุคคล และธุรกิจบริหารหนี้ด้อยคุณภาพ
พร้อมกันนี้บริษัทเตรียมจ่ายปันผลจากงวดดำเนินงานวันที่ 1 ก.ค.62-31 ธ.ค.62 เป็นเงินสด 0.24 บาทต่อหุ้น ขึ้นเครื่องหมาย XD วันที่ 21 เม.ย.63 และกำหนดจ่าย 8 พ.ค. 63
อีกทั้งที่ประชุมบริษัทมีมติออกหลักทรัพย์แปลงสภาพ (วอแรนต์) ชื่อย่อ JMART-W3 จัดสรรให้แก่ผู้ถือหุ้นเดิมที่จองซื้อหุ้นเพิ่มทุน ในอัตรา 9 หุ้นเพิ่มทุนต่อ 1 ใบสำคัญแสดงสิทธิใหม่ อัตราการใช้สิทธิ 1 ใบสำคัญแสดงสิทธิต่อ 1 หุ้น ราคาใช้สิทธิ 14 บาท อายุใบสำคัญแสดงสิทธิ 2 ปี
รวมถึง JMART-W4 จัดสรรให้แก่ผู้ถือหุ้นเดิมที่จองซื้อหุ้นเพิ่มทุน ในอัตรา 9 หุ้นเพิ่มทุนต่อ 1 ใบสำคัญแสดงสิทธิใหม่ อัตราการใช้สิทธิ 1 ใบสำคัญแสดงสิทธิต่อ 1 หุ้น ราคาใช้สิทธิ 18 บาท อายุใบสำคัญแสดงสิทธิ 4 ปี
อนึ่ง บริษัทเตรียมออกหุ้นเพิ่มทุนแบบกำหนดวัตถุประสงค์ในการใช้เงินทุน จำนวนหุ้นสามัญเพิ่มทุน 201,468,602 หุ้น มูลค่าที่ตราไว้ 1 บาทต่อหุ้น เพื่อรองรับการใช้สิทธิของหลักทรัพย์แปลงสภาพ